b'\n_START_ARTICLE_\nBolbelasmus\n_START_SECTION_\nUtseende\n_START_PARAGRAPH_\nMiddelsstore (10 - 15 millimeter), hvelvede, glatte og blanke, svarte tordivler. Hannene har et kraftig horn i pannen, og spisse kn\xc3\xb8ler eller horn foran p\xc3\xa5 pronotum. Beina er kraftige gravebein, dekkvingene har markerte punktstriper.\n_START_SECTION_\nLevevis\n_START_PARAGRAPH_\nI likhet med tordivlene graver disse billene lange ganger, som de fyller med humus eller gj\xc3\xb8dsel som larvene eter. De voksne billene flyr godt.\n_START_SECTION_\nUtbredelse\n_START_PARAGRAPH_\nSlekten er utbredt i Mellom-Amerika, Nord-Afrika, det s\xc3\xb8rlige Europa og Asia, med s\xc3\xa6rlig mange arter rundt Himalaya.'